El verbo béver el éndega l'ato de consumar un lìquido traverso ła boca. in gramàtega, el pol èser adatà come nome, col signifegà de tute łe robe che, apónto, łe se béve. In łéngua vèneta se pol doperar anca el tèrmine , che parò el signìfega na manièra de béver exagerada e ineducada. Béver xe, gnanca a dirlo, fondamental par ła vita de ogni èser vivénte, xe anca considerà più inportante de magnar; de fati, na persona ła rexiste più sénsa magnar , che sénsa béver . Sentimo el bixogno de béver grasie al stìmoło ciamà sé. Sto qua el xe regołà da ła prexensa de sałi desiolti inte el plasma del sangue: co ła concentrasion de łóri ła xe masa alta el corpo el manda sto segnal par domandar de portar drénto lìquidi. Ła dexidratasion ła xe el stato de sé slongà sénsa che el corpo el tóga aqua daspò averla mandada via . Al móndo łe xe squaxi quatro miłiardi łe persone che łe sofre ła sé, in manièra più o manco consisténte. El goto el xe l'ogeto più comun e pràtego par béver; łe bose i xe contenidóri fati par contegnir robe lìquide, anca se cata anca broche e altri vaxi. El béver sénsa dubio più comun el xe l'aqua: in mèdia gavarésimo da butar drénto almanco dó litri de eła al xórno, considerà che el 60% del corpo uman el xe lìquido. Ła quantità che bixogna béver, seguro, ła canbia a seconda del'età e de ła stagion. L'aqua, par èser bevùa, ła ga da èser potàbiłe: i procesi par rènderla cusì i contien l'ełiminasion dei bateri e altri agénti patògeni e na regołasion de łe sostanse chìmeghe che ghe xe desiolte drénto. Ghe xe paréci paéxi al mondo inte i cuałi łe persone no łe ga gnénte da béver, o łe ga da far strada par rivar a un poso . Inte łe xone riche del mondo ła xente ła ga ła posibiłità de sièłier se béver l'aqua del rubineto o queła in bosa . Tute łe aque bone da béver łe ga da averghe un contegnùo in sałi. Sto qua el xe inportante, perché el porta drénto sostanse vitałi, che daspò un fià el corpo ełe butaria fora tute. Sul eticheta de łe bose de àcua mineral se cata ła tabeła dei ioni che i se cata inte el prodóto. Ła del'aqua ła xe el paràmetro fisà da quanti cationi de magnexio e calcio ; altri cationi che catémo inte el aqua mineral i xe el sodio e'l potasio , i anioni più inportanti i xe el bicarbonato , el cloruro , el nitrato e'l solfato . I suchi i xe béver recavai strucando ła polpa dei fruti o desfiséndoła co aqua. Par conservarli in gènere i se pastorixa o giasa. In sta manièra l'uxo de conservanti no'l serve più, cusì el prodoto el xe più natural. Alguni dei fruti più doperai i xe pèrsego, armełin, péro, pomo, naransa, e fruti de bosco. I vien fati anca suchi de verdura. I vien ciamadi co ła paroła inglexe quełi béver co na baxe de aqua a ła qual ghe vien xontà qualcosa che el ghe daga saor, o quełi anca prodoti naturałi modifegai dal'omo. Ła modìfega più sénplise ła xe ła xonta de anidride carbònica, ma spéso ghe se méte drénto anca sùcari o altri dolsifeganti. Ła Coca-Cola ła xe l'exenpiò più famoxo, altri prodoti frequénti i xe ła naransada, ła limonada, ł spuma, el chinoto e'l gingerin. Ghe xe in sta categoria anca i béver doperai dai sportivi par tórse indrio energie. Ła late ła xe inportante spece inte i primi ani de vita perché ła contien calcio e altri ełementi fondamentałi par ła cresùa del puteo. Ła łate de ła mare ła vien data fin a n'ano de età, in gènere, e fin a sie méxi ła xe l'ùgnoła fonte de energia par el nomenato.